Ана Ахматова
Диша знойната природа…

Превод от руски: Иван Николов, 1974

chitanka.info

Диша знойната природа,

слънцето ме парна зло

и стои над мене свода

като синкаво стъкло

и тревата е готова

остър дъх да разнесе.

По корицата елхо̀ва

тича мравешко шосе.

Езерата са бездънни

и е лек живота пак…

Кой ли ще ми се присъни

в шарения мой хамак?

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.